It-Tifel li Baqa' Rieqed Fl-2015, Alan Kurdi, tifel ta' tliet snin spiċċa mkaxkar mal-mewġ fuq xtajta fit- Turkija, qisu rieqed. Alan, ħuh u ommu mietu fl-aħħar attentat iddisprat biex jaslu fejn il-qraba tagħhom fil-Kanada. Alan twieled fis-Sirja meta diġà kienet bdiet il-gwerra. Missieru biss baqa' ħaj meta l-familja ħarbet fuq dgħajsa wara li kien irrappurtat li l-applikazzjoni tagħhom għal refuġju ma kinitx aċċettata. It-tifel li raqad fuq ir-ramel ma qamx mal-bews tal-mewġ jaħsillu wiċċu max-xemx ta' filgħodu tidħaq lill-imqajmin; baqa' rieqed joħlom il-ħolma ta' meta jikber u jikkarga azzarin, sakemm ġew l-anġli u ħaduh fuq dgħajsa 'l bogħod fejn isalvaw l-imgħarrqin. 100 Leħen il-Malti It-tifel li daħal mal-mewġ baqa' rieqed fuq ir-ramel jistenna 'l ħuh, lil ommu jaslu mal-mewġ tal-mitlufin. U ħolom li tilef triqtu u qiegħed f'bieb il-ġenna jilqgħuh hemm ħuh u ommu mal-Madonna u l-Bambin. għadd 35 LXXXV